als_Latn dik_Latn sag_Latn
Lluka Heqimi
Nuk e kam menduar anjëherë se do të mund të futesha në ndonjë çadër si do që ta kishin emëruar. Jo për gjë, po thashë kështu janë politikanët tanë: Një herë bëjnë çadër socialistët dhe një herë tjetër demokratët. Unë nuk kam dhënë përshtypje për asnjërën nga këto ngrehina të thjeshta.
Më ka ngelur në mëndje kulmi i një “çadre” kur Ilir Meta e “ngriti” atë jo më larg, por tamam në foltoren e Kuvendit. Deri më sot kjo është çadra më e famshme opozitare. Meqënëse kisha simpati per z. Meta si një kryeministër “shpresëmadh” më dërgoi një letër që ta firmosja si përkrahes. Djali që ma solli ishte një peshëngritës. I mora letrën ku ishte shkruar edhe emri im.
-I thuaj Ilir Metës që nuk do ta firmos sepse po të isha si ai do të flisja në foltore, atje ku është vendi i burrave.
Historia ime e futjes në këtë çadër fillon kështu. Ishte e diela parë e fillimit të marsit. Kisha dalë të shëtisja me nipin dhe mbesën. Në çadrën e lirisë me futën fëmijët që me atë shkathtësinë fëminore u gjendën afër qendrës. Në atë kohë nuk kishte folësa, por me sa duket po përgatiteshin. Iu afrova të vegjëlve.
Shumë shikime më shoqëruan deri sa dola. Me sa duket në fillim kujtuan se mos isha ndonjë i ftuar që edhe mund të thoja ndonjë fjalë, por kur kapa fëmijët, ik mor thanë se ky është ndonjë i humbur. Pa i qortuar të vegjëlit, sepse nuk kishin bërë ndonje gabim, dolëm jashtë. Nipi 8-vjeçar më tha:
-Gjyshi përse nuk e firmosin këta të çadrës, vettingun.
Pyetja ngeli pa përgjigje. Mesa duket ai e kuptoi dhe nuk e zgjati më shumë. Personalisht nuk më kanë pëlqyer monologjet, përjashtuar ato të Shekspirit sidomos “Të jesh apo të mos jesh”. Dialogjet jane më të mirë.
Si shqiptar që jemi, nuk ka se si të mos duhemi, por asnjëherë të mos harrojmë historinë. Dikur nga mosmarrëveshjet ndër veti copëtuam kombin dhe sot shpresa e atyre që nuk na duan presin nje moment të ngjashëm. “Ta duam dhe ta ruajmë Shqipërinë”, këtë thanë edhe paraardhësit kur me të vërtetë gabuan.
Shqipërine tonë askush nga ne nuk don ta shohë prapë me krye në hi. Amin!
LAJMI FUNDIT – Pamfleti.com
fuv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn